Tom A. Schanke

Tom Albert Færden Schanke (1940–2017) var en norsk siviløkonom, idrettsleder og idrettshistoriker.

Ved stortingsvalget i 1981 stilte han til valg i Oslo for sitt eget politiske parti, Tom A. Schankes Parti. Partiet fikk 826 stemmer, noe som utgjorde 0,3 % av stemmene i byen. Partiet stilte ikke til valg senere.

I 1987 vedtok Fotballtinget hans forslag om at alle uavgjorte seriekamper i Norge skulle avgjøres med straffesparkkonkurranse. Ordningen ble bare praktisert det ene året. Schanke var daglig leder av Norsk Fotballs Venner (NFV) 1985–2005. Foreningens største arrangementer var ti Liverpool-festivaler på Ullevaal Stadion 1991–2000, og 21 cupfinalefester på Oslo Plaza 1985–2005. I perioden 2000–2010 arrangerte Schanke fem OL-gallaer for regjeringen på Oslo Plaza.

I 2006 var han forfatter av Norsk idrettsleksikon, utgitt på Giga Forlag. I 2007 var han forfatter av en utvidet versjon av verket utgitt på Aller Forlag. I 2012 utvidet han Norsk idrettsleksikon ytterligere til fire bind og ga det ut på sitt nystartede forlag Tom A. Schankes Idrettsforlag.

I 2013 mottok Schanke den nordiske leder- og journalistprisen, Torsten Tegnérs minnepris og stipend, som den tredje norske siden prisen ble innstiftet i 1989. I 2015 mottok han NIFs hederstegn for fortjenstfullt arbeid for norsk idrett.

 Bibliografi 
 : Norsk idrettsleksikon, Giga Forlag, 108 sider. ISBN 82-8156-021-5
 : Norsk idrettsleksikon, Aller Forlag, 505 sider. ISBN 978-8-28-156044-4
 : Norsk idrettsleksikon, Tom A. Schankes Idrettsforlag, 1152 sider. ISBN 978-82-303-2060-0

 Referanser 
Alt for Åge - Om Åge Hareide (50) mislykkes med landslaget, blir han gjerne fiskeriminister. Det er ingenting å le av. Han har vært lansert før. på www.dagbladet.no/magasinet/ Publisert 17. januar 2004. Besøkt 13. februar 2014.

Hvem er hvem i norsk idrett, Oslo: Universitetsforlaget, 1986, s. 231.

Norway Cup - Historie 1972–2013  på www.norwaycup.no Besøkt 13. februar 2014.

Stortinget i navn og tall. Høsten 1981 - våren 1985, Oslo: Universitetsforlaget, 1982, s. 151 og 153. Fulltekstutgave fra Nasjonalbiblioteket.

Stortingsvalget 1981. Personer, partilister og alle interessante tall for dem som vil følge med i valgresultatene 14. september, Oslo: Universitetsforlaget, 1981, s. 17. Fulltekstutgave fra Nasjonalbiblioteket.

 Torsten Tegnér-stipendiet på riksidrottensvanner.se Besøkt 13. februar 2014.

 Eksterne lenker 


Kategori:Norske politikere
Kategori:Norske fotballedere
Kategori:Personer fra Ringerike kommune